
Text rozhodnutia
Súd: Krajský súd Trnava Spisová značka: 21Sa/14/2016 Identifikačné číslo súdneho spisu: 2016200525 Dátum vydania rozhodnutia: 08. 09. 2016 Meno a priezvisko sudcu, VSÚ: JUDr. Božena Husárová ECLI: ECLI:SK:KSTT:2016:2016200525.1 Uznesenie Krajský súd v Trnave v právnej veci žalobkyne: O. P., nar. XX.XX.XXXX, bytom W. XXX/XX, XXX XX U., proti žalovanej: Sociálna poisťovňa, ústredie, so sídlom Ul. 29. augusta č. 8, 813 63 Bratislava, o preskúmanie rozhodnutia žalovanej č. XXX XXX XXXX X zo dňa 25.04.2016, t a k t o r o z h o d o l : Správny súd p o s t u p u j e vec Krajskému súdu v Nitre ako súdu vecne a miestne príslušnému. o d ô v o d n e n i e : 1. Žalobkyňa svojim návrhom zo dňa 11.05.2016, doručeným žalovanej dňa 18.05.2016, žiadala o preskúmanie rozhodnutia žalovanej č. XXX XXX XXXX X zo dňa 25.04.2016, ktorým žalovaná postupom podľa ust. § 73 a § 112 ods. 4 zákona č. 461/2003 Z. z. o sociálnom poistení v znení neskorších predpisov zamietla žalobkyni jej žiadosť o zvýšenie invalidného dôchodku. 2. Z obsahu súdneho spisu tunajší súd zistil, že žalobkyňa má trvalý pobyt mimo obvodu Krajského súdu v Trnave. 3. Podľa § 10 zákona č. 162/2015 Z. z. Správny súdny poriadok (ďalej len „SSP“), na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 4. Podľa § 13 ods. 3 SSP, v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 5. Podľa § 18 ods. 2 SSP, ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 6. Z návrhu žalobkyne, ako aj z lustrácie v Registri obyvateľov mal tunajší súd za preukázané, že žalobkyňa má s účinnosťou od 23.10.2013 trvalý pobyt na adrese: W. XXX/XX, U., t. j. v okrese Komárno, pričom predmetom tohto konania je preskúmanie rozhodnutia v sociálnych veciach, a teda na preskúmanie tohto rozhodnutia je vecne príslušný krajský súd a miestne príslušný krajský súd, v ktorého obvode má žalobkyňa adresu trvalého pobytu. 7. Keďže nie je daná miestna príslušnosť Krajského súdu v Trnave podľa ust. § 13 ods. 3 SSP, pretože miestne príslušným na konanie vo veci je Krajský súd v Nitre, bude tomuto vec postúpená po právoplatnosti tohto uznesenia. Poučenie: Proti tomuto rozhodnutiu nie je prípustná sťažnosť. Proti tomuto rozhodnutiu nie je prípustná kasačná sťažnosť (§ 439 ods. 2 písm. d) SPP).

